Notă informativă

la priectul Hotărîrii Guvernului „Cu privire la dezvoltarea bazei tehnico-materiale şi infrastructurii Instituţiei Publice Universitatea de Stat de Medicină şi Farmacie

„NicolaeTestemiţanu”

**1.Cauzele care au condiţionat elaborarea proiectului, iniţiatorii proiectului**

IP Universitatea de Stat de Medicină şi Farmacie „Nicolae Testemiţanu” are nobila misiune de a pregăti cadre medicale şi farmaceutice pentru sistemul naţional de sănătate în conformitate cu standardele naţionale şi internaţionale.

Modernizarea procesului de instruire continuă în conformitate cu standardele educaţionale Europene a favorizat recunoaşterea USMF „Nicolae Testemiţanu” pe plan internaţional. La moment, dezvoltarea şi menţinerea bunei imagini a Universităţii în comunitatea Universitară Europeană, în mare măsură depinde de crearea condiţiilor de fortificare a potenţialului uman al Universităţii, prin antrenarea celor mai dotaţi tineri absolvenţi, în cadrul corpului profesoral al Universităţii, precum și dezvoltarea bazei tehnico-materiale a Universității.

Procesul de modernizare a serviciilor de asistenţă medicală iniţiat în Republica Moldova necesită şi îmbunătăţirea politicilor de formare a cadrelor în învăţămîntul medical, care trebuie să corespundă noilor cerinţe, în vederea utilizării tehnologiilor contemporane de diagnostic, tratament și reabilitare. De aceia, o soluție în acest sens, este dezvoltarea bazei tehnico-materiale a Centrului Medical Universitar de reabilitare a Universităţii de Stat de Medicină şi Farmacie “Nicolae Testemiţanu” din str. 31 August, 137 A, mun. Chișinău.

**2. Scopul şi obiectivele proiectului**

- dezvoltarea bazei tehnico-materiale a Centrului Medical Universitar de reabilitare a Universităţii de Stat de Medicină şi Farmacie “Nicolae Testemiţanu” din str. 31 August, 137 A, mun. Chișinău

- extinderea Centrului de simulare în instruirea medicală din str. 31 August, 137 A, mun. Chișinău;

- îmbunătățirea condiţiilor de studii în blocurile didactice şi a celor de trai în cămine pentru studenții, rezidenții, care își fac studiile în cadrul Universității.

**3. Modul de reglementare a problemelor abordate în proiect de legislaţia şi documentele strategice în vigoare**

Aprobarea Hotărârii este dictată şi de necesitatea schimbării destinaţiei terenurilor din categoria terenurilor din domeniul public în domeniul privat al statului cu atragerea ulterioară a investitorilor în scopul obţinerii unor lucrări/servicii/bunuri pentru dezvoltarea infrastructurii Universităţii.

Obligaţiunile investitorului în schimbul terenurilor transmise vor fi:

- proiectarea şi construcţia unui edificiu nou în scopul extinderii Centrului de simulare în instruirea medicală;

- desfiinţarea blocului de studii nr.5 din str. 31 August, 137 A, mun. Chișinău;

- proiectarea şi construcţia unui obiectiv de menire-social culturală în cartierul Malina Mică, transmis gratuit Universităţii;

- dotarea parţială cu utilaj şi tehnică necesară pentru funcţionarea Centrului medical universitar de reabilitare;

- reparaţia căminului nr.14 de pe strada Mihai Viteazul, nr.1, reparaţia faţadelor blocurilor de studii nr.3, 4 şi morfologic din bl. Ştefan cel Mare şi Sfânt, inclusiv schimbarea ferestrelor şi amenajarea teritoriului adiacent;

- reparaţia încăperilor şi dotarea cu echipament a catedrelor de Limbi moderne, Anatomia omului, Anatomia topografică şi chirurgie operatorie, Medicină militară şi extremală, Economie, management şi psihopedagogie în medicină, Şcolii de management în sănătate publică, etc;

**4. Elementele novatorii ale proiectului şi rezultatele scontate**

pentru soluţionarea problemelor existente, în situaţia de austeritate a bugetului statului este dezvoltarea relațiilor cu partenerii privați din țară sau de peste hotare, care vor accepta finanțarea necesităților Universității, în schimbul asigurării din partea autorităților a unor cedări reglementate prin prisma actelor oficiale, cum ar fi Hotărîrea de Guvern în acest sens.

**5. Impactul proiectului asupra prevenirii/combaterii corupţiei şi criminalităţii**

Adoptarea şi aplicarea ulterioară a Hotărârii de Guvern, presupune şi un anume impact asupra prevenirii corupţiei. Acest impact va fi asigurat prin crearea condiţiilor adecvate de muncă şi de învăţământ, racordate la standardele europene, transparenţa în procesul didactic, crearea condiţiilor de trai a studenţilor, rezidenţilor, atractivitatea în profesia de medic a tinerilor specialişti..

**6.Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptare**

Proiectul Hotărârii de Guvern este în conexiune cu prevederile Codului funciar, Legea nr.91-XVI din 5 aprilie 2007 privind terenurile proprietate publică şi delimitarea lor de procedură civilă, Legea nr.121-XVI din 4 mai 2007 privind administrarea şi deetatizarea proprietăţii publice

Adoptarea Hotărârii de Guvern nu presupune elaborarea unor acte normative.

**7.Nivelul de compatibilitate a proiectului cu normele Convenţiei Europene privind protecţia drepturilor şi libertăţilor fundamentale ale omului şi legislaţiei comunitare**

Prevederile proiectului nu contravin normelor Convenţiei europene pentru drepturile omului. Proiectul se referă la dezvoltarea bazei tehnico-materiale a Centrului Medical Universitar de reabilitare a Universităţii de Stat de Medicină şi Farmacie “Nicolae Testemiţanu” îmbunătățirea asigurării cu spații în cămine pentru studenți, rezidenți, care își efectuează studiile în cadrul Universității.

**8.Cuantumul mijloacelor bugetare necesare pentru implementarea proiectului.**

Adoptarea şi implementarea ulterioară a proiectului nu necesită surse financiare din bugetul statului.

**9.Obiecţiile, recomandările şi evaluările pe marginea proiectului înaintate de către instituţiile interesate şi concluziile acestora**

Secţiunea respectivă va fi completată ulterior prezentării avizelor de către organele interesate

**10. Acţiuni ulterioare adoptării proiectului**

Ulterior adoptării proiectului Hotărârii de Guvern va fi necesară întreprinderea unor acţiuni organizatorice:

* crearea grupului de lucru pentru elaborarea caietului de sarcini;
* organizarea licitaţiei şi selectarea investitorului, elaborarea proiectului contractului cu investitorul.

Ministru Ruxanda GLAVAN